बिजली निगम ने उतारे 24 ट्रांसफार्मर
अंता| बिजलीनिगम की आेर मंगलवार को बकायादारों के खिलाफ कार्रवाई करते हुए चार गांवों से 24 ट्रांसफार्मर उतारे। इन पर करीब एक करोड़ 38 लाख रुपए बकाया चल रहे थे। बिजली निगम के सहायक अभियंता जीपी सैनी ने बताया कि क्षेत्र के चार गांवों पर बिलों के एक करोड़ 38 लाख रुपए लंबे समय से बकाया चल रहे थे। इस पर मंगलवार को कनिष्ठ अभियंता आशीष मथुरिया, संदीप जैन ने टीम के साथ कार्रवाई करते हुए ठीकरिया से छह, बूंंदी से सात, बटावदी से पांच, पलसावा से छह ट्रांसफॉर्मर जप्त किए। इस दौरान बिजली निगम के कई कर्मचारी आरएसी का जाप्ता मौजूद था। उन्होंने बताया कि 334 डिफॉल्ट उपभोक्ताओं पर लंबे समय से राशि बाकी चली रही थी। जिसको जमा कराने को लेकर विभाग की ओर से कई बार नोटिस जारी कर दिए गए थे। बकाया राशि जमा नहीं कराने पर मंगलवार को निगम की ओर से कार्रवाई की गई।
अंता. वसूली अभियान के तहत क्षेत्र के गांव से ट्रांसफार्मर उतारते बिजली निगम के कर्मचारी।
bho_Deva hin_Deva hin_Deva